**Jавен состанок на Агенцијата за аудио и аудиовизуелни медиумски услуги за 2020 година**

**Добиени ставови и мислења и став на Агенцијата по истите**

**30.06.2020 година**

Агенцијата за аудио и аудиовизуелни медиумски услуги на 30 јуни со почеток во 12 часот, одржа јавен состанок, кој поради актуелната состојба со корона вирусот Ковид-19, се реализираше преку видео конференциска врска.

Воведно обраќање имаше директорот на Агенцијата, д-р Зоран Трајчевски, кој ги презентираше активностите од изминатите шест месеци, спроведени согласно Годишната програма за работа на Агенцијата. Посебен акцент на состанокот беше ставен на анализата за родот во емисиите за деца во 2019 година, со која беа опфатени програмските сервиси МРТ1 и МРТ2 – Програма на албански јазик и седумте национални терестријални телевизии ТВ Алфа, ТВ Канал 5, ТВ Сител, ТВ Телма и ТВ Алсат М.

На крајот на состанокот беше отворена панел дискусија, на која присутните имаа можност да постават прашања и да дадaт свои коментари.

**Панел дискусија: прашања и мислењe од Агенцијата**

***Дијана Стојановиќ Ѓорѓевиќ, од организацијата „The Kvinna till Kvinna Foundation“,*** постави прашање во однос на анализата на родот во 2019 година и дали таа е некаде објавена или достапна на интернет. Посочи дека презентацијата за родот во медиумите во емисиите за деца е интересна и суштински исполнета, a добиените податоци се значајни за неа како родител. Ја поздрави изработката на овој документ и додаде дека би било добро препораките кои се дадени во анализата да бидат применети од страна на телевизиските куќи.

***Емилија Петреска-Камењарова, раководителка на Одделението за заштита на човекови права и медиумска писменост во АВМУ,***одговори дека анализата на родот е веќе објавена на веб страницата на Агенцијата, во посебниот банер „Родот и медиумите“, во кој се наоѓаат и сите други претходни истражувања. Посочи дека откако е објавена анализата, испратено е и соопштение до медиумите, со цел да се сврти нивното внимание за овој корпус на знаења кои ги немаше претходно, а кои се значајни и во однос на родот во детските емисии и генерално за многу други специфики во емисиите за деца. Додаде дека станува збор за обемно истражување, заради што е изработено и кратко сиже од анализата, кое исто така е објавено на веб страницата на Агенцијата.

Нагласи дека оваа анализа е согласно обврската на Агенцијата од Законот за еднакви можности на мажите и жените, да ги анализира родовите прашања во медиумите, како и обврската да се грижи за малолетниците во програмите. Додаде дека анализата е доставена до Министерството за труд и социјална политика и упати благодарност до Министерството, бидејќи од нивна страна анализата беше споделена со 84 координатори и заменици координатори за еднакви можности во институциите низ државава. Исто така, анализата е доставена и до Собранието на РСМ и се надева дека по неговото формирање наодите од анализата ќе бидат разгледани.

**Прилог**

**Листа на учесници на јавниот состанок за 2020 година**

|  |
| --- |
| **Листа на учесници на јавниот состанок за 2020 година на Агенцијата за аудио и аудиовизуелни медиумски услуги** |
| **Бр.** | **Име и презиме** | **Институција** |
| 1 | д-р Зоран Трајчевски | Агенција за аудио и аудиовизуелни медиумски услуги |
| 2 | Лазо Петрушевски |
| 3 | м-р Драгица Љубевска |
| 4 | м-р Магдалена Д. Довлева |
| 5 | м-р Емилија П.Камењарова П.Камењарова П.Камењарова |
| 6 | д-р Ивана Стојановска |
| 7 | м-р Горјан Шеќеринов  |
| 8 | м-р Арбен саити |
|  9 | Игор Мицевски | Институт за истражување на општествениот развој РЕСИС |
| 10 | Снежана Трпевска | Институт за истражување на општествениот развој РЕСИС |
| 11 | Бојан Блажевски | Фондација Метармофозис |
| 12 | Даниела Хаџи Димова Јованова | Министерство за труд и социјална политика |
| 13 | Симона Трајкоска | Програмска канцеларија на Советот на Европа во Скопје |
| 14 | Дијана Стојановиќ Ѓорѓевиќ | The Kvinna till Kvinna Foundation |
| 15 | Александра Цветковска | НДИ |